Izviđačko-diverzantska četa 1. korpusa
Izviđačko-diverzantska četa 1. korpusa vojna je jedinica koja je tokom rata u Bosni i Hercegovini djelovala u sastavu Prvog korpusa Armije Republike Bosne i Hercegovine. Formirana je kao Izviđačko-diverzantska brigada "Sarajevo" 26. juna 1992. 31. augusta 1992. potčinjena je Okružnom štabu odbrane Sarajevo i preimenovana je u Diverzantsko-izviđačku brigadu. Po formiranju 1. korpusa, jedinica 9. oktobra 1992. ulazi u njegov sastav. 22. marta 1993. odlukom Komande 1. korpusa, jedinica je iz brigade preformisana u četu, a višak ljudstva raspoređen je u druge jedinice. Zlatnim ljiljanom, najvišim ratnim priznanjem, odlikovana su četiri pripadnika jedinice.